
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1779 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

Τροποποίηση της υπ’ αριθμ. 4171/30.8.2005 υπουργι¬ 
κής απόφασης που αφορά στην έγκριση υλοποί¬ 
ησης του Υποέργου 1 «Λειτουργία και υποστή¬ 
ριξη της Εκπαιδευτικής Πύλης του ΥπΕΠΘ» της 
Πράξης «Δημιουργία Εκπαιδευτικής Πύλης (ροΓίεΙ) 
για την Πρωτοβάθμια και Δευτεροβάθμια Εκπαί¬ 
δευση» του Μέτρου 1.2 του Επιχειρησιακού Προ¬ 
γράμματος «Κοινωνία της Πληροφορίας», από το 
ΥπΕΠΘ/ Ειδική Υπηρεσία Εφαρμογής Προγραμμά¬ 
των ΚΠΣ, ως τελικό δικαιούχο, με ίδια μέσα, χω¬ 
ρίς προσφυγή σε εξωτερικό ανάδοχο. 1 

Τροποποίηση της υπ’ αριθμ. ΕΥΕ 528/15.2.2005 


υπουργικής απόφασης για την υλοποίηση του 
Υποέργου 1 «Εφαρμογή προγραμμάτων ΠΔΣ» της 
Πράξης «Εφαρμογή προγραμμάτων Πρόσθετης 
Διδακτικής Στήριξης (ΠΔΣ) στις σχολικές μονά¬ 
δες» από την ΕΥΕ, χωρίς προσφυγή σε εξωτερι¬ 
κό ανάδοχο. 2 

Απόκτηση Ελληνικής Ιθαγένειας της ομογενούς 
ΒΟΤΜΑΝ ΑΝΑ3ΤΑ5ΙΥΑ (ΜΠΟΤΜΑΝ ΑΝΑΣΤΑΣΙΑ) 
του 3ΤΕΡΑΝ (ΣΤΕΠΑΝ) και της ΤΕΤΥΑΝΑ (ΤΕΤΙΑ- 

ΝΑ). 3 

Σύσταση Νομικού Προσώπου με την επωνυμία «Σχο¬ 
λική Επιτροπή 8ου Ενιαίου Λυκείου Δήμου Τρικ- 

καίων» του Ν. Τρικάλων. 4 

Σύσταση Νομικού Προσώπου Δημοσίου Δικαίου 
(Ν.Π.Δ.Δ.) με την επωνυμία «Κέντρο Ανοιχτής Προ¬ 
στασίας Ηλικιωμένων», στο Δήμο Κω. 5 

Σύσταση Νομικού Προσώπου Δημοσίου Δικαίου με 
τίτλο «ΛΑΟΓΡΑΦΙΚΟ ΜΟΥΣΕΙΟ ΔΗΜΟΥ ΚΩ», στο 
Δήμο Κω. 6 


Τροποποίηση της υπ’ αριθμ. 11522/8.10.2002 απόφα¬ 
σης Ολοκλήρωσης και έναρξης παραγωγικής λει¬ 
τουργίας της επένδυσης της εταιρείας ΥΔΑΤΟ¬ 
ΚΑΛΛΙΕΡΓΕΙΕΣ ΣΕΡΙΦΟΥ Α.Ε., λόγω μείωσης του 
ενισχυόμενου προϋπολογισμού της επένδυσης 

σύμφωνα με τις διατάξεις του ν.2601/1998. 7 

Πιστοποίηση έναρξης της παραγωγικής λειτουργί¬ 
ας της ξενοδοχειακής μονάδας, με τον διακριτι¬ 
κό τίτλο ΜγΙκοπίαπ ΑιτηβαεεαάοΓ, ΑΑ’ κατηγορίας 
69 δωματίων 135 κλινών, στον Πλατύ Γυαλό της 
Νήσου Μυκόνου, της Ανωνύμου εταιρείας ΖΕΥΣ, 


7 Δεκεμβρίου 2006 

η οποία χρηματοδοτήθηκε για την επένδυση εκ¬ 
συγχρονισμού της, στο πλαίσιο των διατάξεων 


του ν.2601/1998. 8 

ΑΠΟΦΑΣΕΙ Σ 

Αριθμ. 7162 (1) 


Τροποποίηση της υπ’ αριθμ. 4171/30.8.2005 υπουργικής 
απόφασης που αφορά στην έγκριση υλοποίησης του 
Υποέργου 1 «Λειτουργία και υποστήριξη της Εκπαι¬ 
δευτικής Πύλης του ΥπΕΠΘ» της Πράξης «Δημιουρ¬ 
γία Εκπαιδευτικής Πύλης (ροΓίαΙ) για την Πρωτοβάθ¬ 
μια και Δευτεροβάθμια Εκπαίδευση» του Μέτρου 
1.2 του Επιχειρησιακού Προγράμματος «Κοινωνία 
της Πληροφορίας», από το ΥπΕΠΘ/ Ειδική Υπηρε¬ 
σία Εφαρμογής Προγραμμάτων ΚΠΣ, ως τελικό δι¬ 
καιούχο, με ίδια μέσα, χωρίς προσφυγή σε εξωτε¬ 
ρικό ανάδοχο. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το θεσμικό πλαίσιο που διέπει την Ειδική Υπηρεσία 
Εφαρμογής Προγραμμάτων Κ.Π.Σ του Υπ.Ε.Π.Θ., όπως 
το άρθρο 6 του ν. 3027/2002 (ΦΕΚ 152Α/2002) περί σύ¬ 
στασης της Ειδικής Υπηρεσίας Εφαρμογής Προγραμμά¬ 
των Κ.Π.Σ., όπως τροποποιήθηκε με το άρθρο 13 αρ. 12 
του ν. 3149/10.6.2003 (ΦΕΚ 141Α/2003) και την υπ’ αριθμ. 
10756/9.10.2002 κοινή υπουργική απόφαση «Οργάνωση 
της Ειδικής Υπηρεσίας Εφαρμογής Προγραμμάτων ΚΠΣ 
του Υπουργείου Εθνικής Παιδείας και Θρησκευμάτων» 
(ΦΕΚ 1343Β/2002). 

2. Τις διατάξεις του υπ’ αριθμ. 121/2004 (ΦΕΚ 84Α) 
«Διορισμός Υπουργών και Υφυπουργών». 

3. Τις διατάξεις ν. 1566/1985, (ΦΕΚ167Α/1985) «Δομή 
και Λειτουργία της Πρωτοβάθμιας και Δευτεροβάθμιας 
Εκπαίδευσης και άλλες διατάξεις». 

4. Τις διατάξεις του ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ 251/τ.Α/14.11.2000) 

5. Την υπ’ αριθμ. 151.903/ΚτΠ4634-Β1/14.7.2003 Πρό¬ 
σκληση Υποβολής Προτάσεων στο πλαίσιο του Μέτρου 
1.2: «Εισαγωγή και Αξιοποίηση των Νέων Τεχνολογιών 
στην Εκπαίδευση» του Επιχειρησιακού Προγράμματος 
«Κοινωνία της Πληροφορίας» 

6. Το Τεχνικό Δελτίο'Εργου και Υποέργων της Πράξης 
«Δημιουργία Εκπαιδευτικής Πύλης (ροΓίαΙ) για την Πρω¬ 
τοβάθμια και Δευτεροβάθμια Εκπαίδευση» του Μέτρου 
1.2: «Εισαγωγή και Αξιοποίηση των Νέων Τεχνολογιών 
στην Εκπαίδευση» του Επιχειρησιακού Προγράμματος 
«Κοινωνία της Πληροφορίας» 

7. Την υπ’ αριθμ. 152091/ΚτΠ4709Β1/18.5.2004 απόφαση 
του Ειδικού Γραμματέα για την'Ενταξη της ανωτέρω Πρά¬ 
ξης στο Μέτρο 1.2 του ΕΠ «Κοινωνία της Πληροφορίας», 
όπως αυτή τροποποιήθηκε με τις υπ’ αριθμ. 151628/ΚτΠ280/ 
Β/9.3.2005 και 152830/ΚτΠ6116-Β/20.7,2006 αποφάσεις 
έγκρισης της 1ης και 2ης τροποποίησης αντίστοιχα. 

8. Την ανάγκη τροποποίησης της έγκρισης της υλοποί¬ 
ησης του Υποέργου 1 «Λειτουργία και υποστήριξη της 
Εκπαιδευτικής Πύλης του ΥπΕΠΘ» της Πράξης «Δημιουρ¬ 
γία Εκπαιδευτικής Πύλης (ροΓίαΙ) για την Πρωτοβάθμια 
και Δευτεροβάθμια Εκπαίδευση» του Μέτρου 1.2 του 
Επιχειρησιακού Προγράμματος «Κοινωνία της Πληρο¬ 
φορίας», από το ΥπΕΠΘ/ Ειδική Υπηρεσία Εφαρμογής 
Προγραμμάτων ΚΠΣ, ως τελικό δικαιούχο, με ίδια μέσα, 
χωρίς προσφυγή σε εξωτερικό ανάδοχο. 

9. Ότι η δαπάνη που προκαλείται από την παρούσα 
καλύπτεται από τον προϋπολογισμό της Πράξης, απο¬ 
φασίζουμε: 

Την τροποποίηση της έγκρισης της υλοποίησης του 
Υποέργου 1 «Λειτουργία και υποστήριξη της Εκπαιδευ¬ 
τικής Πύλης του ΥπΕΠΘ» της Πράξης «Δημιουργία Εκ¬ 
παιδευτικής Πύλης (ροΓίαΙ) για την Πρωτοβάθμια και 
Δευτεροβάθμια Εκπαίδευση» του Μέτρου 1.2 του Επιχει¬ 
ρησιακού Προγράμματος «Κοινωνία της Πληροφορίας», 
από το ΥπΕΠΘ/ Ειδική Υπηρεσία Εφαρμογής Προγραμ¬ 
μάτων ΚΠΣ, ως τελικό δικαιούχο, με ίδια μέσα, χωρίς 
προσφυγή σε εξωτερικό ανάδοχο, ως εξής: 

1. Σύντομη περιγραφή φυσικού αντικειμένου του υπο- 
έργου. 

1.1 Το Υποέργο αυτό έχει ως φυσικό αντικείμενο τη 
λειτουργία, τον εμπλουτισμό και την υποστήριξη της 
Εκπαιδευτικής Πύλης του ΥπΕΠΘ. Στο πλαίσιο του 
Υποέργου 1 προβλέπεται η υλοποίηση των ακόλουθων 
δράσεων: 

• Δράση 1: Προπαρασκευαστικές ενέργειες για τη 
λειτουργία της Πύλης 

• Δράση 2: Εμπλουτισμός της Βάσης της Εκπαιδευ¬ 
τικής Πύλης με εκπαιδευτικό υλικό και λειτουργία της 
Πύλης 

• Δράση 3: Αναζήτηση εκπαιδευτικών πυλών (ροΓίαΙε) 
και αξιολόγησή τους σε σχέση με τις δυνατότητες παι¬ 
δαγωγικής τους αξιοποίησης 

• Δράση 4: Συγκρότηση ΟμάδαςΈρευνας και Επιστη¬ 
μονικής Υποστήριξης της Εκπαιδευτικής Πύλης 

• Δράση 5: Υποστήριξη της υποδομής 

1.2 Η υλοποίηση του Υποέργου θα γίνει από τον Τελι¬ 
κό Δικαιούχο, χωρίς προσφυγή σε εξωτερικό ανάδοχο, 
σύμφωνα με: 

α) Την υπ’ αριθμ. 152091/ΚτΠ4709Β1/18.5.2004 απόφαση 
του Ειδικού Γ ραμματέα για την'Ενταξη της ανωτέρω Πρά¬ 
ξης στο Μέτρο 1.2 του ΕΠ «Κοινωνία της Πληροφορίας», 
όπως αυτή τροποποιήθηκε με τις υπ’ αριθμ. 151628/ΚτΠ280/ 
Β/9.3.2005 και 152830/ΚτΠ6116-Β/20.7.2006 αποφάσεις 
έγκρισης της 1ης και 2ης τροποποίησης αντίστοιχα 

β) Το Τεχνικό Δελτίο του Υποέργου 1 με τίτλο «Λει¬ 
τουργία και υποστήριξη της Εκπαιδευτικής Πύλης του 
ΥπΕΠΘ» 


γ) Την κοινοτική νομοθεσία για την επιλεξιμότητα των 
δαπανών στο Γ' Κ.Π.Σ., όπως αυτή αναφέρεται στην Από¬ 
φαση Ένταξης και στο Τεχνικό Δελτίο της Πράξης: 

• Τον Κανονισμό (ΕΚ) 1260/1999 «περί γενικών διατά¬ 
ξεων για τα Διαρθρωτικά Ταμεία» 

• Τον Κανονισμό (ΕΚ) 448/2004 «για την τροποποίη¬ 
ση του κανονισμού (ΕΚ) 1685/2000, ο οποίος θεσπίζει 
λεπτομερείς κανόνες εφαρμογής του κανονισμού (ΕΚ) 
αριθμ. 1260/1999 του Συμβουλίου, όσον αφορά την επι- 
λεξιμότητα των δαπανών των ενεργειών που συγχρη- 
ματοδοτούνται από τα διαρθρωτικά ταμεία και για την 
κατάργηση του κανονισμού (ΕΚ) αριθμ. 1145/2003» 

• Τον Κανονισμό (ΕΚ) 2355/2002 για την τροποποί¬ 
ηση του κανονισμού (ΕΚ) αριθμ. 438/2001 για θέσπι¬ 
ση λεπτομερών κανόνων εφαρμογής του κανονισμού 
(ΕΚ) αριθμ. 1260/1999 του Συμβουλίου όσον αφορά τα 
συστήματα διαχείρισης και ελέγχου των παρεμβάσεων 
των διαρθρωτικών ταμείων 

στ) Τον Οδηγό Εφαρμογής και Διαχείρισης (Σύστη¬ 
μα Υλοποίησης) της Πράξης ο οποίος θα εκδοθεί από 
την Ειδική Υπηρεσία Εφαρμογής Προγραμμάτων Κ.Π.Σ./ 
Υπ.Ε.Π.Θ. και θα εναρμονίσει τις προϋποθέσεις και διαδι¬ 
κασίες υλοποίησης και διαχείρισης της Πράξης με τους 
ισχύοντες Κανονισμούς της Ε.Ε., την εθνική νομοθεσία 
και τις διατάξεις εφαρμογής του Κ.Π.Σ. και των Ε.Π., 
και θα προσαρμόσει τη διαχείριση, παρακολούθηση και 
έλεγχο του φυσικού και οικονομικού αντικειμένου της 
Πράξης και των Υποέργων της, καθώς και των διαδικα¬ 
σιών υλοποίησής της, στις απαιτήσεις του Ολοκληρω¬ 
μένου Πληροφοριακού Συστήματος. 

1.3 Οι προπαρασκευαστικές ενέργειες της Πράξης, 
που περιλαμβάνονται στο παρόν Υποέργο, θα πραγμα¬ 
τοποιηθούν υπό την επίβλεψη και παρακολούθηση του 
ΥπΠΕΘ/ Ειδική Υπηρεσία Εφαρμογής Προγραμμάτων 
ΚΠΣ που έχει την ευθύνη για την παρακολούθηση της 
εξέλιξης των υποέργων και επιλαμβάνεται των προβλη¬ 
μάτων που δημιουργούνται στο πλαίσιο υλοποίησης 
της πράξης. 

1.4 Η σύναψη συμβάσεων ή εντολή / ανάθεση σε άλ¬ 
λους φορείς κατά την υλοποίηση του Υποέργου με 
ίδια μέσα, πρέπει να περιλαμβάνει και να περιγράφει 
με κάθε λεπτομέρεια και ακρίβεια όλα τα στοιχεία που 
απαιτεί το οικείο εθνικό και κοινοτικό θεσμικό πλαίσιο. 
Στις επιμέρους νομικές δεσμεύσεις θα πρέπει να πε¬ 
ριλαμβάνεται σαφής περιγραφή των ποσοτήτων, ερ¬ 
γασιών, υπηρεσιών, υλικών, που θα χρησιμοποιηθούν, 
με το αντίστοιχο κόστος τους, καθώς και το ακριβές 
χρονοδιάγραμμα των επιμέρους στοιχείων του φυσικού 
και οικονομικού αντικειμένου. 

2. Χρονοδιάγραμμα υλοποίησης και επιλεξιμότητας 
των δαπανών του υποέργου. 

2.1 Ημερομηνία έναρξης της υλοποίησης του Υποέρ- 
γου και της επιλεξιμότητας των δαπανών ορίζεται η 
7.11.2005. 

2.2 Ημερομηνία λήξης του Υποέργου ορίζεται η 
31.5.2008. 

3. Δραστηριότητες του υποέργου 

Ειδικότερα, το υποέργο αυτό περιλαμβάνει τις ακό¬ 
λουθες δραστηριότητες: 

Δράση 1: Προπαρασκευαστικές ενέργειες για τη λει¬ 
τουργία της Πύλης 

Στο πλαίσιο της παρούσας δράσης θα πραγματοποιη¬ 
θούν οι ακόλουθες ενέργειες οι οποίες θα υλοποιηθούν 

από την «Ειδική Υπηρεσία Εφαρμογής Προγραμμάτων 
ΚΠΣ» του ΥπΕΠΘ: 

Α) Σύσταση και Ορισμός Επιτροπής Περιεχομένου της 
Εκπαιδευτικής Πύλης, η οποία θα έχει την ευθύνη της 
χάραξης πολιτικής για το περιεχόμενο της Εκπαιδευ¬ 
τικής Πύλης. 

Β) Προκήρυξη για την επιλογή αναδόχου για το Υπο- 
έργο 2 που θα αναπτύξει το πρόγραμμα σπουδών, το 
υλικό επιμόρφωσης και θα επιμορφώσει τους εκπαι¬ 
δευτικούς αξιοποιώντας την Πλατφόρμα Ασύγχρονης 
Τηλεκπαίδευσης (ίεΐοε.εοΐι.ρι·). 

Γ) Προκήρυξη για την ανάθεση του έργου Διαχείρισης 
Συστημάτων Ασύγχρονης Τηλεκπαίδευσης (ίεΐοε.εοίι.ρι·) 
που θα υλοποιηθεί στο Υποέργο 3. 

Δ) Προκήρυξη για την ανάθεση του έργου Εγκατάστα¬ 
σης και προσαρμογής του λογισμικού της Πλατφόρμας 
Ασύγχρονης Τηλεκπαίδευσης (ίεΐοε.εοίι.ρι·) που θα υλο¬ 
ποιηθεί στο Υποέργο 4. 

Ε) Προκήρυξη για την εκπόνηση μελέτης συνολικής 
αξιολόγησης του'Εργου (Υποέργο 5) και επιλογή αναδό¬ 
χου, σύμφωνα με τις πάγιες διαδικασίες του ΥπΕΠΘ. 

ΣΤ) Πρόσκληση προς τους εν ενεργεία εκπαιδευτικούς 
της πρωτοβάθμιας και δευτεροβάθμιας (Γυμνάσιο, Λύ¬ 
κειο και Τεχνολογική Εκπαίδευση) εκπαίδευσης για την 
ανάπτυξη εκπαιδευτικών δραστηριοτήτων. 

Ζ) Πρόσκληση προς τους εν ενεργεία εκπαιδευτι¬ 
κούς της πρωτοβάθμιας και δευτεροβάθμιας (Γυμνά¬ 
σιο, Λύκειο και Τεχνολογική Εκπαίδευση) εκπαίδευσης 
για συμμετοχή στο πρόγραμμα της εξ αποστάσεως 
επιμόρφωσης. 

Η) Καθορισμός των κριτηρίων επιλογής των εκπαι¬ 
δευτικών απομακρυσμένων κυρίως περιοχών για την 
εξ αποστάσεως επιμόρφωση και τη διδασκαλία μαθη¬ 
μάτων. 

Θ) Επιλογή εκπαιδευτικών. 

I) Ενέργειες προβολής και δημοσιότητας των δράσε¬ 
ων του έργου με στόχο την κινητοποίηση, ενημέρωση 
και ευαισθητοποίηση των εκπαιδευτικών για τους στό¬ 
χους και τις υπηρεσίες που θα παρέχει η εκπαιδευτική 
πύλη. 

Δράση 2: Εμπλουτισμός της Βάσης της Εκπαιδευτι¬ 
κής Πύλης με εκπαιδευτικό υλικό και λειτουργία της 
Πύλης 

Στη Δράση 2 συνεργάζονται: 

• Το Γραφείο της Δικτυακής Εκπαιδευτικής Πύλης 
του ΥπΕΠΘ 

• Το ΥπΕΠΘ/ Παιδαγωγικό Ινστιτούτο 

Το «Γραφείο Δικτυακής Εκπαιδευτικής Πύλης του ΥπΕ¬ 
ΠΘ» θα επιτελέσει καθήκοντα σύμφωνα με τις συμβατι¬ 
κές του υποχρεώσεις, όπως αυτές έχουν οριστεί στην 
υπ’ αριθμ. 1509/ΣΤ5 9/01/2004 απόφαση. 

Το ΥπΕΠΘ/ Παιδαγωγικό Ινστιτούτο θα ορίσει και 
θα συντονίσει ομάδα εκπαιδευτικών πρωτοβάθμιας 
και δευτεροβάθμιας (Γυμνάσιο, Λύκειο και Τεχνολογι¬ 
κή Εκπαίδευση) εκπαίδευσης που θα υλοποιήσουν τα 
ακόλουθα : 

• Καθορισμό κριτηρίων και αξιολόγηση του αναρτη- 
μένου εκπαιδευτικού υλικού του δικτυακού τόπου νννννν. 
θ-γΙίΚο.ρΓ του ΥπΕΠΘ. 

• Εμπλουτισμό της βάσης δεδομένων της Εκπαιδευ¬ 
τικής πύλης με εκπαιδευτικές δραστηριότητες και εκ¬ 
παιδευτικό υλικό το οποίο έχει αναπτυχθεί στα πλαίσια 
άλλων προγραμμάτων μετά από αξιολόγηση. 


• Καθορισμό προδιαγραφών των εκπαιδευτικών δρα¬ 
στηριοτήτων που θα αναπτυχθούν στο πλαίσιο του εν 
λόγω έργου. 

• Συλλογή, καταγραφή προτάσεων εκπαιδευτικών 
δραστηριοτήτων με καταμερισμό ανά ειδικότητα και 
αξιολόγηση, επεξεργασία και πιστοποίηση των εκπαι¬ 
δευτικών δραστηριοτήτων στην Εκπαιδευτική πύλη. 

• Προδιαγραφές του προγράμματος σπουδών της εξ 
αποστάσεως εκπαίδευσης των εκπαιδευτικών 

Δράση 3: Αναζήτηση Εκπαιδευτικών Πυλών (ροιΊοΙδ) 
και αξιολόγησή τους σε σχέση με τις δυνατότητες παι¬ 
δαγωγικής τους αξιοποίησης 
Με την παρούσα δράση προβλέπονταί: 
α) η αναζήτηση ελληνικών Εκπαιδευτικών Πυλών και/ή 
Πυλών του εξωτερικού (θεσμοθετημένων φορέων ή και 
άλλων οργανισμών) (ροιίοίε) 
β) η σύνταξη έκθεσης σχετικά με τη δυνατότητα παι¬ 
δαγωγικής τους αξιοποίησης, με βάση τις πραγματικές 
ανάγκες των εκπαιδευτικών και των μαθητών στο ελ¬ 
ληνικό εκπαιδευτικό σύστημα 
γ) ο καθορισμός παιδαγωγικών κριτηρίων για την κα- 
τηγοριοποίηση και ταξινόμηση διδακτικών προτάσεων 
κατάλληλων για ανάρτηση σε Εκπαιδευτική Πύλη, με 
αφετηρία τις διδακτικές προτάσεις που έχουν αναρ- 
τηθεί σε ελληνικές Εκπαιδευτικές Πύλες ή Πύλες του 
εξωτερικού. 

Τις ανωτέρω εργασίες θα αναλάβει η Ομάδα του ΥπΕ¬ 
ΠΘ/ Παιδαγωγικού Ινστιτούτου. 

Δράση 4: Συγκρότηση ΟμάδαςΈρευνας και Επιστημο¬ 
νικής Υποστήριξης της Εκπαιδευτικής Πύλης 
Με την παρούσα δράση προβλέπεται η Σύσταση Ομά¬ 
δαςΈρευνας και Επιστημονικής Υποστήριξης της Εκπαι¬ 
δευτικής Πύλης του ΥΠΕΠΘ, η οποία θα έχει ως Έργο: 

• Την εκπόνηση πρωτογενούς ποσοτικής αλλά και 
ποιοτικής έρευνας σχετικά με τις επιμέρους υπηρεσίες 
της Πύλης και τις επιπτώσεις από τη λειτουργία και 
αξιοποίησή της από την εκπαιδευτική κοινότητα 

• Τη λειτουργία της επιστημονικής διαδικτυακής πε¬ 
ριοδικής έκδοσης (οη-Ιίηο ίουιτιαΙ) που προσφέρεται ως 
δυνατότητα από το περιβάλλον που έχει αναπτυχθεί 
(θα αποτελεί το οάίΐοποί όοοιτΙ του οη-Ιίηο ίουιηοΙ). 

• Τη μεταφορά τεχνογνωσίας από κέντρα και φορείς 
της αλλοδαπής που ειδικεύονται στην αξιοποίηση του 
Διαδικτύου στην εκπαιδευτική διαδικασία, καθώς και 
στο σχεδίασμά και τη διοίκηση δράσεων και υπηρεσιών 
στο χώρο του Διαδικτύου. 

• Τη δημοσίευση/ ανακοίνωση σε διεθνή περιοδικά/ 
συνέδρια των ερευνητικών αποτελεσμάτων 

Δράση 5: Υποστήριξη της υποδομής 
Η παρούσα δράση είναι συμπληρωματική ως προς 
το Υποέργο 3 «Διαχείριση Συστημάτων Ασύγχρονης 
Τηλεκπαίδευσης (ίεΙοε.εοΙι.ρΓ)» και στοχεύει στην εμπλο¬ 
κή, συμμετοχή και απόκτηση τεχνογνωσίας μελών του 
Γραφείου Εκπαιδευτικής Δικτυακής Πύλης του ΥπΕΠΘ 
που αποτελεί το φορέα λειτουργίας της Πύλης σε θέ¬ 
ματα λειτουργίας της υποδομής (διαχείριση χρηστών, 
ασφάλεια και προστασία συστήματος, αντίγραφα ασφα¬ 
λείας, κλπ.). 

Παραδοτέα Υποέργου 

Τα παραδοτέα του υποέργου ανά δράση περιλαμβά¬ 
νουν τα ακόλουθα: 

Δράση 1: Προπαρασκευαστικές ενέργειες για τη λει¬ 
τουργία της Πύλης 

ΠΕ 01: Σχέδιο Απόφασης Σύστασης και Ορισμού Επι¬ 
τροπής Περιεχομένου της Εκπαιδευτικής Πύλης. 

ΠΕ 02: Προκήρυξη για την επιλογή αναδόχου για το 
Υποέργο 2 και συνοδευτικά διοικητικά έγγραφα. 

ΠΕ 03: Προκήρυξη για την επιλογή αναδόχου για το 
Υποέργο 3 και συνοδευτικά διοικητικά έγγραφα. 

ΠΕ 04: Προκήρυξη για την επιλογή αναδόχου για το 
Υποέργο 4 και συνοδευτικά διοικητικά έγγραφα. 

ΠΕ 05: Προκήρυξη για την επιλογή αναδόχου για το 
Υποέργο 5 και συνοδευτικά διοικητικά έγγραφα. 

ΠΕ 06: Σχέδιο Πρόσκλησης προς τους εν ενεργεία εκ¬ 
παιδευτικούς της πρωτοβάθμιας και δευτεροβάθμιας (Γυ- 
μνάσιο, Λύκειο και Τεχνολογική Εκπαίδευση) εκπαίδευσης 
για την ανάπτυξη εκπαιδευτικών δραστηριοτήτων. 

ΠΕ 07: Σχέδιο Πρόσκλησης προς τους εν ενεργεία 
εκπαιδευτικούς της πρωτοβάθμιας και δευτεροβάθμιας 
(Γυμνάσιο, Λύκειο και Τεχνολογική Εκπαίδευση) εκπαί¬ 
δευσης για συμμετοχή στο πρόγραμμα της εξ αποστά- 
σεως επιμόρφωσης. 

ΠΕ 08:Έκθεση κριτηρίων επιλογής των εκπαιδευτικών 
απομακρυσμένων κυρίως περιοχών για την εξ αποστά- 
σεως επιμόρφωση και τη διδασκαλία μαθημάτων. 

ΠΕ 09: Επιλογή εκπαιδευτικών. 

ΠΕ 10: Προβολή και δημοσιότητα των δράσεων του 
έργου. 

Δράση 2: Εμπλουτισμός της Βάσης της Εκπαιδευτι¬ 
κής Πύλης με εκπαιδευτικό υλικό και λειτουργία της 
Πύλης 

ΠΕΤ'Εκθεση κριτηρίων και αξιολόγησης του αναρτη- 
μένου εκπαιδευτικού υλικού του δικτυακού τόπου νννννν. 
θ-γΙίΙ<ο. 9 Γ του ΥπΕΠΘ . 

ΠΕ02: Προδιαγραφές, κριτήρια, επιλογή εκπαιδευτικών 
δραστηριοτήτων και σύνταξη φύλλων αξιολόγησης. 

ΠΕ03: Παραλαβή και καταγραφή εκπαιδευτικών δρα¬ 
στηριοτήτων 

ΠΕ04:Έκθεση αξιολόγησης όλων των προτεινόμενων 
δραστηριοτήτων σύμφωνα με τις καθορισθείσες προ¬ 
διαγραφές, προτάσεις περαιτέρω επεξεργασίας και 
επιλογή των 200 δραστηριοτήτων. 

ΠΕ05: Προδιαγραφές του προγράμματος σπουδών της 
εξ αποστάσεως εκπαίδευσης των εκπαιδευτικών 

Δράση 3: Αναζήτηση Εκπαιδευτικών Πυλών (ροΓίαΙε) 
και αξιολόγησή τους σε σχέση με τις δυνατότητες παι¬ 
δαγωγικής τους αξιοποίησης 

ΠΕ01: Καταγραφή των Εκπαιδευτικών Πυλών και σύ¬ 
νταξη έκθεσης σχετικής με την παιδαγωγική αξιοποίηση 
μιας Εκπαιδευτικής Πύλης. 

ΠΕ02: Καθορισμός παιδαγωγικών κριτηρίων για την 
κατηγοριοποίηση και ταξινόμηση διδακτικών προτάσε¬ 
ων και εκπαιδευτικού υλικού. 

Δράση 4: Συγκρότηση ΟμάδαςΈρευνας και Επιστημο¬ 
νικής Υποστήριξης της Εκπαιδευτικής Πύλης 

ΠΕ 01: Αξιολόγηση των υπηρεσιών της Εκπαιδευτι¬ 
κής Πύλης σε σχέση με τις ανάγκες της εκπαιδευτικής 
κοινότητας 

ΠΕ 02: Αξιολόγηση των μηχανισμών προώθησης και 
υποστήριξης των υπηρεσιών της Εκπαιδευτικής Πύλης 
σε σχέση με τις ανάγκες της εκπαιδευτικής κοινότη¬ 
τας 

ΠΕ 03: Μελέτη των διεθνών τάσεων και εξελίξεων σε 
θέματα αξιοποίησης του Διαδικτύου στην εκπαιδευτική 
διαδικασία, καθώς και στο σχεδίασμά και τη διοίκηση 
δράσεων και υπηρεσιών στο χώρο του Διαδικτύου. 


5. Προϋπολογισμός του υποέργου 

Ο προϋπολογισμός του Υποέργου ορίζεται στο ποσό 
των 258.300,00 €. 

6. Πιστοποίηση και βεβαίωση περαίωσης του υποέρ- 
γου και παραλαβή των παραδοτέων. 

Για την πιστοποίηση της ολοκλήρωσης του Υποέργου 
απαιτούνται: 

• Σύνταξη έκθεσης απολογισμού του Υποέργου 

• Βεβαίωση περαίωσης των εργασιών του Υποέργου 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 15 Νοεμβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 7163 (2) 

Τροποποίηση της υπ’ αριθμ. ΕΥΕ 528/15.2.2005 υπουρ¬ 
γικής απόφασης για την υλοποίηση του Υποέργου 1 
«Εφαρμογή προγραμμάτων ΠΔΣ» της Πράξης «Εφαρ¬ 
μογή προγραμμάτων Πρόσθετης Διδακτικής Στήρι¬ 
ξης (ΠΔΣ) στις σχολικές μονάδες» από την ΕΥΕ, χω¬ 
ρίς προσφυγή σε εξωτερικό ανάδοχο. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις του ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου στήριξης 
και άλλες διατάξεις» (ΦΕΚ 251/τΑ/14.11.2000). 

2. Τις διατάξεις ν. 1566/1985, (ΦΕΚ167Α/1985) «Εποπτεία 
και Διοίκηση Πρωτοβάθμιας και Δευτεροβάθμιας Εκπαί¬ 
δευσης και άλλες διατάξεις». 

3. Τις διατάξεις του άρθρου 2 του ν. 2621/1998 (ΦΕΚ 
136Α) «Ρύθμιση θεμάτων οργάνωσης και λειτουργίας 
των ΤΕΙ και άλλες διατάξεις». 

4. Το θεσμικό πλαίσιο που διέπει την Ειδική Υπηρεσία 
Εφαρμογής Προγραμμάτων Κ.Π.Σ του Υπ.Ε.Π.Θ., όπως 
το άρθρο 6 του ν. 3027/2002 (ΦΕΚ 152Α/2002) περί σύ¬ 
στασης της Ειδικής Υπηρεσίας Εφαρμογής Προγραμ¬ 
μάτων Κ.Π.Σ., όπως τροποποιήθηκε με το άρθρο 13 του 
ν. 3149/10.6.2003 (ΦΕΚ 141Α/2003) και την υπ’ αριθμ. 
10756/9.10.2002 κοινή υπουργική απόφαση. «Οργάνω¬ 
ση της Ειδικής Υπηρεσίας Εφαρμογής Προγραμμάτων 
ΚΠΣ του Υπουργείου Εθνικής Παιδείας και Θρησκευμά¬ 
των» (ΦΕΚ 1343Β/2002), όπως τροποποιήθηκε και ισχύ¬ 
ει σήμερα. 

5. Το θεσμικό πλαίσιο που διέπει τον Ειδικό Λογαρι¬ 
ασμό του Υπουργείου Εθνικής Παιδείας και Θρησκευ¬ 
μάτων. 

6. Τις διατάξεις του υπ’ αριθμ. 121/2004 π.δ/τος (ΦΕΚ 
84Α) «Διορισμός Υπουργών και Υφυπουργών». 

7. Τις διατάξεις του ν. 2640/1998, (ΦΕΚ 206Α/1998) «Δευ¬ 
τεροβάθμια Τεχνική - Επαγγελματική Εκπαίδευση». 

8. Την υπ’ αριθιμ. 10428/ΕΥΣΑΠ663/16.3.2005 υπουργική 
απόφαση «Μετακινήσεις υπαλλήλων και λοιπών προσώ¬ 
πων στα πλαίσια του ΚΠΣ, των Κοινοτικών Πρωτοβουλι¬ 
ών και του Ταμείου Συνοχής» και τις διατάξεις του νόμου 
2685/1999 (ΦΕΚ 35Α/1999) «Κάλυψη δαπανών μετακινού¬ 
μενων υπαλλήλων εντός και εκτός επικράτειας και άλ¬ 
λες διατάξεις», όπου απαιτείται η εφαρμογή τους. 

9. Την υπ’ αριθμ. 1/29.5.2001 απόφαση της Επιτροπής 
Παρακολούθησης του ΕΠΕΑΕΚ, με την οποία εγκρίθη- 
κε το Συμπλήρωμα Προγραμματισμού του ΕΠΕΑΕΚ και 
ειδικότερα το αναλυτικό περιεχόμενο του Μέτρου 1.2 
«Καταπολέμηση της σχολικής αποτυχίας και διαρροής 
με εναλλακτικές μορφές μάθησης» - Ενέργεια 1.2.2 «Προ¬ 
γράμματα Πρόσθετης Διδακτικής Στήριξής (ΠΔΣ)». 

10. Την υπ’ αριθμ. 129534/15.11.2004 απόφαση του Γενι¬ 
κού Γραμματέα του ΥΠΕΠΘ για τον ορισμό της Ειδικής 
Υπηρεσίας Εφαρμογής Προγραμμάτων ΚΠΣ ως τελικού 
δικαιούχου για την υλοποίηση της Πράξης 1.2.2.α «Εφαρ¬ 
μογή προγραμμάτων Πρόσθετης Διδακτικής Στήριξης 
(ΠΔΣ) στις σχολικές μονάδες» 

11. Την υπ’ αριθμ. 21184/26.11.2004 πρόσκληση υποβολής 
προτάσεων της Κατηγορίας Πράξεων 1.2.2.α «Εφαρμογή 
προγραμμάτων Πρόσθετης Διδακτικής Στήριξης (ΠΔΣ) 
στις σχολικές μονάδες»,Ενέργεια 1.2.2. του Μέτρου 1.2 
«Καταπολέμηση της σχολικής αποτυχίας και διαρροής 
με εναλλακτικές μορφές μάθησης» 

12. Την υπ’ αριθμ. εξ. 3094/28.2.2005 απόφαση της ΕΥΔ 
ΕΠΕΑΕΚ για την ένταξη της πράξης «Προγράμματα 
Πρόσθετης Διδακτικής Στήριξης (ΠΔΣ) στις σχολικές 
μονάδες» στην Κατηγορία Πράξεων 1.2.2.α του Μέτρου 
1.2 του ΕΠΕΑΕΚ 2000-6, όπως τροποποιήθηκε και ισχύει 
με την υπ’ αριθμ. εξ. 13172/23.6.2006 απόφαση της ΕΥΔ 
ΕΠΕΑΕΚ 

13. Την ανάγκη τροποποίησης της υπ’ αριθμ. ΕΥΕ 
528/15.2.2005 υπουργική απόφαση για την υλοποίηση 
του Υποέργου 1 με τίτλο «Εφαρμογή προγραμμάτων 
ΠΔΣ» της Πράξης «Εφαρμογή προγραμμάτων Πρόσθε¬ 
της Διδακτικής Στήριξης (ΠΔΣ) στις σχολικές μονάδες», 
της οποίας Τελικός Δικαιούχος είναι του ΥΠ.Ε.Π.Θ./ Ει¬ 
δική Υπηρεσία Εφαρμογής Προγραμμάτων ΚΠΣ, χωρίς 
προσφυγή σε εξωτερικούς αναδόχους. 

14. Ότι η δαπάνη που προκαλείται από την παρούσα 
καλύπτεται από τον προϋπολογισμό της Πράξης «Εφαρ¬ 
μογή προγραμμάτων Πρόσθετης Διδακτικής Στήριξης 
(ΠΔΣ) στις σχολικές μονάδες». 

15. Τις διατάξεις της παρ. 12 του άρθρου 6 του ν. 
3255/2004 «Ρυθμίσεις θεμάτων όλων των εκπαιδευτικών 
βαθμιδών» (ΦΕΚ 138Α), αποφασίζουμε: 

ί. Την τροποποίηση της υπ’ αριθμ. ΕΥΕ 528/15.2.2005 ΥΑ 
για την υλοποίηση του Υποέργου 1 «Εφαρμογή προγραμ¬ 
μάτων ΠΔΣ» της Πράξης «Εφαρμογή προγραμμάτων 
Πρόσθετης Διδακτικής Στήριξης (ΠΔΣ) στις σχολικές 
μονάδες» από την ΕΥΕ, χωρίς προσφυγή σε εξωτερικό 
ανάδοχο, ως προς τα ακόλουθα: 

• Έναρξη υλοποίησης φυσικού αντικειμένου: 1.9.2004 

• Λήξη υλοποίησης φυσικού αντικειμένου: 31.12.2006, 
προκειμένου να ολοκληρωθούν οι διαδικασίες για την 
εκκαθάριση των δαπανών της Πράξης. 

• Ο προϋπολογισμός του Υποέργου ορίζεται στο ποσό 
των 39.950.000,00 €, με αύξηση των επιλέξιμων δαπανών 
του κωδικού 64.07Έντυπα και Γραφική Ύλη στο ποσό 
του 1.360.000,00 €. 

μ. Κατά τα λοιπά ισχύουν τα οριζόμενα στην υπ’ αριθμ. 
ΕΥΕ 528/15.2.2005 υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


(3) 

Απόκτηση Ελληνικής Ιθαγένειας της ομογενούς ΒΟΤΜΑΝ 
ΑΝΑ3ΤΑ3ΙΥΑ (ΜΠΟΤΜΑΝ ΑΝΑΣΤΑΣΙΑ) του 3ΤΕΡΑΝ 
(ΣΤΕΠΑΝ) και της ΤΕΤΥΑΝΑ (ΤΕΤΙΑΝΑ) 

Ο ΓΕΝΙΚΟΣ ΓΡΑΜΜΑΤΕΑΣ ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 123355/10756/14.11.2006 απόφαση 
του Γενικού Γραμματέα Περιφέρειας Δυτικής Μακε¬ 
δονίας που εκδόθηκε σύμφωνα με τις διατάξεις του 
άρθρου 1 του ν. 2790/2000 (ΦΕΚ 24 τ.Α') «Αποκατά¬ 
σταση των παλιννοστούντων ομογενών από την τέως 
Σοβ. Ένωση και άλλες διατάξεις» και του άρθρου 76 
του ν. 2910/2001 (ΦΕΚ 91 τ.Α') «Είσοδος και παραμο¬ 
νή Αλλοδαπών στην Ελληνική Επικράτεια. Κτήση της 
Ελληνικής Ιθαγένειας με πολιτογράφηση και άλλες 
διατάξεις»,γίνεται αποδεκτή η υπ’ αριθμ. Φ.500/ΠΑΛ/ 
ΔΙΑΒ/58/ΑΣ 568/19.7.2006 του Γ ενικού Προξενείου 
της Ελλάδος στη Μαριούπολη αίτηση της ομογε¬ 
νούς ΒΟΤΜΑΝ ΑΝΑ3ΤΑ5ΙΥΑ (ΜΠΟΤΜΑΝ ΑΝΑΣΤΑΣΙΑ) 
του 3ΤΕΡΑΝ (ΣΤΕΠΑΝ) και της ΤΕΤΥΑΝΑ (ΤΕΤΙΑΝΑ) 
για απόκτηση της Ελληνικής Ιθαγένειας. Η ανωτέρω 
αποκτά την Ελληνική Ιθαγένεια από την ημερομηνία 
ορκωμοσίας της. 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΧΑΡΑΛΑΜΠΟΣ ΧΑΤΖΗΣΑΒΒΑΣ 

-♦- 

Αριθμ. 16846 (4) 

Σύσταση Νομικού Προσώπου με την επωνυμία «Σχολι¬ 
κή Επιτροπή 8ου Ενιαίου Λυκείου Δήμου Τρικκαίων» 
του Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις : 

α) των παρ. 8-15 του άρθρου 5 του ν. 1894/1990 (τ.Α'110) 
για την Ακαδημία Αθηνών και άλλες διατάξεις και β) του 
άρθρου 203 του π.δ. 410/95 (τ.Α' 231). 

2. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

3. Την υπ’ αριθμ. 373/2006 απόφαση του Δημοτικού 
Συμβουλίου του Δήμου Τρικκαίων περί σύστασης Νο¬ 
μικού Προσώπου με την επωνυμία «Σχολική Επιτροπή 
8ου Ενιαίου Λυκείου Δήμου Τρικκαίων». 

4. Την υπ’ αριθμ. 2106/10.5.2001 (ΦΕΚ 597 τ.Β'/21.5.2001) 
απόφαση του Γ.Γ.Π.Θ. για εξουσιοδότηση υπογραφής 
εγγράφων στην Προϊσταμένη της Υπηρεσίας μας με 
εντολή Γ.Γ.Π.Θ., αποφασίζουμε: 

1- Συνιστούμε στο Δήμο Τρικκαίων του Ν. Τρικάλων 
Νομικό Πρόσωπο με την Επωνυμία «Σχολική Επιτροπή 
8ου Ενιαίου Λυκείου Δήμου Τρικκαίων» του Ν. Τρικά¬ 
λων. 

2 - Σκοπός του Νομικού Προσώπου είναι: 
α) Η διαχείριση των πιστώσεων που διατίθενται για 
την κάλυψη των δαπανών λειτουργίας, θέρμανσης, κα¬ 
θαριότητας, φωτισμού, ύδρευσης, τηλεφώνου αποχέ¬ 
τευσης, αναλώσιμων υλικών κλπ. του κάθε σχολείου, 
η εκτέλεση μικρών έργων για επισκευή και συντήρηση 
των διδακτηρίων . 

β) Η αποκατάσταση φθορών και ζημιών των επίπλων 
εξοπλισμού και γενικά των διδακτηριακών εγκαταστά¬ 
σεων. 

γ) Η φροντίδα για την εξεύρεση άλλων πόρων και 
ο εφοδιασμός των σχολικών μονάδων με έπιπλα και 
σκεύη, με βιβλία για τη σχολική βιβλιοθήκη και γενικά 
με όλα τα μέσα που είναι απαραίτητα για τη λειτουρ¬ 
γία τους και γενικότερα η λήψη όλων των μέτρων που 
κρίνονται αναγκαία για τη στήριξη της διοικητικής λει¬ 
τουργίας της σχολικής μονάδας. 

3 - Πόροι του Νομικού Προσώπου είναι: 

α) Η ετήσια επιχορήγηση του Κράτους . 

β) Η ετήσια επιχορήγηση του Δήμου . 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων 
πραγμάτων ή υπηρεσιών. 

ε) Πρόσοδοι από την περιουσία του. 

4 - Διοίκηση του Νομικού Προσώπου. 

Το συνιστώμενο Νομικό Πρόσωπο διοικείται από Δι¬ 
οικητικό Συμβούλιο το οποίο ορίζεται με απόφαση του 
Δημοτικού Συμβουλίου. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. 

5 - Το Νομικό Πρόσωπο εκπροσωπείται στα Δικαστή¬ 
ρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός απουσιάζει η 
κωλύεται από Αντιπρόεδρο. 

6 - Από τις διατάξεις της απόφασης αυτής προκα- 
λείται δαπάνη ύψους 30.000,00 ευρώ σε βάρος του 
προϋπολογισμού του Δήμου οικ. έτους 2006 και για 
τα επόμενα οικονομικά έτη το ύψος της δαπάνης δεν 
μπορεί να προσδιορισθεί. 

Η απόφαση αυτή ισχύει από τη δημοσίευση της και 
καταργείται κάθε προηγούμενη. 

Η απόφαση αυτή να δημοσιευθεί στην Εφημερίδα της 
Κυβερνήσεως . 

Τρίκαλα, 15 Νοεμβρίου 2006 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΧΡΙΣΤΙΝΑ ΞΑΚΗ 

-♦- 

Αριθμ. 2247 (5) 

Σύσταση Νομικού Προσώπου Δημοσίου Δικαίου (Ν.Π.Δ.Δ.) 
με την επωνυμία «Κέντρο Ανοιχτής Προστασίας Ηλι¬ 
κιωμένων», στο Δήμο Κω. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 203 του π.δ/τος 410/1995 με 
τις συμπληρώσεις και τροποποιήσεις του σ’ εφορμογή 
του ν. 3013/2002. 

2. Την υπ’ αριθμ. 239/2006 απόφαση του Δημοτικού 
Συμβουλίου Δήμου Κω, και 

3. Τις διατάξεις του άρθρου 7 ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις», 
αποφασίζουμε: 

Επικυρώνουμε την υπ’ αριθμ. 239/2006 απόφαση του 
Δημοτικού Συμβουλίου Δήμου Κω της νήσου Κω Νο¬ 
μού Δωδεκανήσου περί σύστασης Νομικού Προσώπου 


Δημοσίου Δικαίου, όπως ορίζεται στις προβλεπόμενες 
από τον Νόμο διατάξεις, ως εξής: 

Αρθρο 1° 

«Σύσταση Νομικού Προσώπου» 

Συστήνεται νομικό πρόσωπο δημοσίου δικαίου (ν.π.δ.δ.) 
με την επωνυμία «Κέντρο Ανοιχτής Προστασίας Ηλικι¬ 
ωμένων». 

Αρθρο 2ο 

«Εδρα Νομικού Προσώπου» 

Το νομικό πρόσωπο εδρεύει στα διοικητικά όρια του 
Δήμου Κω στην πόλη της Κω, επί της οδού. 

Άρθρο 3° 

«Σκοποί - Μέσα» 

Σκοποί του νομικού προσώπου είναι: 

1) η παροχή υπηρεσιών για πρόληψη ή καταστολή βιο¬ 
λογικών, ψυχολογικών και κοινωνικών αναγκών των ατό¬ 
μων τρίτης ηλικίας, καθώς και προβλημάτων υγείας. 

2) η ψυχαγωγία τους με την πραγματοποίηση διαφό¬ 
ρων εκδηλώσεων, ομιλιών και με τη συμμετοχή επιστη¬ 
μόνων για τα προβλήματα του εν γένει. 

3) η διαφώτιση και η συνεργασία του ευρύτερου κοι¬ 
νού και των ειδικών φορέων σχετικά με τις ανάγκες και 
τα προβλήματα των ηλικιωμένων. 

4) η έρευνα θεμάτων σχετικών με τους ηλικιωμένους. 

Άρθρο 4° 

«Στέγαση Νομικού Προσώπου» 

Για την στέγαση του νομικού προσώπου δημοσίου 
δικαίου, ο Δήμος της Κω διαθέτει τον κατάλληλο χώρο, 
στο κτιριακό συγκρότημα. 

Άρθρο 5° 

«Διοίκηση» 

Α. Το συνιστώμενο Νομικό Πρόσωπο Δημοσίου Δικαίου 
διοικείται από επταμελές Διοικητικό Συμβούλιο που τα 
μέλη του με τους αναπληρωτές του θα ορίζονται από 
το Δημοτικό Συμβούλιο και θα αποτελείται από: 

1) τον Δήμαρχο ή άλλο μέλος αιρετό ή μη που ορίζεται 
από αυτόν, ως Πρόεδρο. 

2) τρεις Δημοτικούς Συμβούλους. 

3) ένα αιρετό μέλος του Κ.Α.Π.Η., που εκλέγεται ανά- 
δεσα στα μέλη του. 

4) δύο δημότες με ανάλογη επαγγελματική ή κοινω¬ 
νική δράση. 

5) το Διοικητικό Συμβούλιο εκλέγει ένα από τα μέλη 
του ως Αντιπρόεδρο. 

6) η θητεία τους θα ακολουθεί τη δημοτική περίοδο 
και θα λήγει πάντα με την εγκατάσταση νέου Δ.Σ. 

Β. Το Νομικό πρόσωπο εκπροσωπείται ενώπιον των 
δικαστηρίων και πόσης αρχής από τον Πρόεδρο και 
όταν αυτός απουσιάζει ή κωλύεται από τον Αντιπρόεδρο. 
Λεπτομερώς η διοίκηση και διαχείριση του «Κέντρου 
Ανοιχτής Προστασίας Ηλικιωμένων», θα ρυθμιστεί με κα¬ 
νονισμό που θα ψηφιστεί από το Δημοτικό Συμβούλιο. 

Αρθρο 6° 

«Πόροι» 

Οι πόροι του Νομικού Προσώπου είναι: 

1) η ετήσια επιχορήγηση του από τον Δήμο. 

2) η επιχορήγηση από κάθε άλλη παροχή του Κράτους 
είτε προς το Νομικό Πρόσωπο είτε προς τον Δήμο για 
το πρόσωπο αυτό. 

3) τα έσοδα από διάφορες εκδηλώσεις του Νομικού 
Προσώπου. 

4) εισπράξεις από το αντίτιμο των πραγμάτων ή υπη¬ 
ρεσιών που παρέχονται από το Νομικό πρόσωπο. 

5) κάθε άλλη νόμιμη πρόσοδος. 

Άρθρο 7° 

«Κατάργηση» 

Το Ν.Π.Δ.Δ. καταργείται κατά τον τρόπο με τον οποίο 
συστάθηκε, η δε περιουσία του περιέρχεται στον Δήμο 
Κω. 

Άρθρο 8° 

«Ακροτελεύτια διάταξη» 

1) Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Κω, 
ύψους 5.000,00 € για το τρέχον οικονομικό έτος, η οποία 
γράφτηκε στον Κωδικό Αριθμό 00.6715.04 και δαπάνη 
μέχρι 10.000,00 € για καθένα από τα επόμενα έτη σε 
βάρος του ίδιου κωδικού αριθμού, η οποία θα διαμορφώ¬ 
νεται κάθε φορά ανάλογα με τις ανάγκες του νομικού 
προσώπου, σύμφωνα πάντοτε με την υποβολή των από 
τον νόμο προβλεπομένων παραστατικών στοιχείων. 

2) Κάθε άλλη λεπτομέρεια που δεν προβλέπεται από 
την συστατική πράξη, ρυθμίζεται με απόφαση του Δη¬ 
μοτικού Συμβουλίου, ύστερα από αιτιολογημένη πρό¬ 
ταση του Διοικητικού Συμβουλίου και στηριζόμενη στα 
προβλεπόμενα από τον νόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κως, 10 Νοεμβρίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. 2279 (6) 

Σύσταση Νομικού Προσώπου Δημοσίου Δικαίου με τίτλο 
«ΛΑΟΓΡΑΦΙΚΟ ΜΟΥΣΕΙΟ ΔΗΜΟΥ ΚΩ», στο Δήμο Κω. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπ’ όψη: 

1. Τις διατάξεις του άρθρου 203 του π.δ/τος 410/1995 με 
τις συμπληρώσεις και τροποποιήσεις του σ’ εφορμογή 
του ν. 3013/2002. 

2. Την υπ’ αριθμ. 238/2006 απόφαση του Δημοτικού 
Συμβουλίου Δήμου Κω, και 

3. Τις διατάξεις του άρθρου 7 ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις», 
αποφασίζουμε: 

Επικυρώνουμε την υπ’ αριθμ. 238/2006 απόφαση του 
Δημοτικού Συμβουλίου Δήμου Κω της νήσου Κω Νο¬ 
μού Δωδεκανήσου περί σύστασης Νομικού Προσώπου 
Δημοσίου Δικαίου, όπως ορίζεται στις προβλεπόμενες 
από τον νόμο διατάξεις, ως εξής: 

Αρθρο Ιο 

«Ενσταση - τίτλος» 

Συστήνεται στον Δήμο Κω του Νομού Δωδεκανήσου 
Νομικό πρόσωπο δημοσίου Δικαίου με τίτλο «ΛΑΟΓΡΑ- 
ΦΙΚΟ ΜΟΥΣΕΙΟ ΔΗΜΟΥ ΚΩ», η λειτουργία του οποίου 
θα διέπεται από τις διατάξεις του αρθρ. 203 του Δ.Κ.Κ. 
(π.δ/τος 410/1995). 


Αρθρο 2ο 
«Εδρα» 

Το Νομικό πρόσωπο θα εδρεύει στα διοικητικά όρια 
του Δήμου Κω στην πόλη της Κω. 

Αρθρο 3ο 
«Σκοποί Μέσα» 

Σκοπός τον Νομικού Προσώπου αυτού είναι: 
α) η καταγραφή, συγκέντρωση, συντήρηση και ανάδειξη 
των υλικών τεκμηρίων του λαϊκού πολιτισμού της Κω. 

β) η λειτουργία μουσείου σύμφωνα με τις σύγχρονες 
μουσειολογικές προδιαγραφές. 

γ) η ενίσχυση της έρευνας στους τομείς του παρα¬ 
δοσιακού και σύγχρονου λαϊκού πολιτισμού και της το¬ 
πικής Ιστορίας της Κω. 

δ) η οργάνωση εκθέσεων, εκπαιδευτικών προγραμ¬ 
μάτων, εχιστημονικών και πολιτιστικών εκδηλώσεων 
σχετικών με το αντικείμενο του Ν.Π.Δ.Δ. 

ε) η οργάνωση εκθέσεων, εκπαιδευτικών προγραμ¬ 
μάτων, επιστημονικών και πολιτιστικών εκδηλώσεων 
σχετικών με το αντικείμενο του Ν.Π.Δ.Δ. 

στ) η έκδοση εντύπων που προωθούν τους παραπάνω 
σκοπούς. 

ζ) η συνεργασία με Επιστημονικά Ιδρύματα και Μου¬ 
σεία της Ελλάδας και του εξωτερικού καθώς και με 
τους αρμόδιους διεθνείς Οργανισμούς. 

Αρθρο 4ο 
«Πόροι» 

Πόροι του Νομικού Προσώπου αυτού είναι: 
α) η ετήσια επιχορήγηση του Δήμου Κω που εγκρίνε- 
ται με απόφαση του δημοτικού Συμβουλίου και συμπε- 
ριλαμβάνεται στον προϋπολογισμό του Δήμου. 

β) πάσης φύσεως εισφορές, δωρεές, κληρονομιές και 
κληροδοσίες. 

γ) εισπράξεις από το αντίτιμο των παρεχόμενων υπό 
του Νομικού Προσώπου πραγμάτων ή υπηρεσιών (πω- 
λήσεις αντιγράφων ειδών λαϊκής τέχνης και βιβλίων 
σχετικού περιεχομένου, πωλήσεις εισιτηρίων), 
δ) πρόσοδοι από την περιουσία του. 
ε) κάθε άλλη επιχορήγηση ή παροχή από το Κράτος, 
Τοπική Αυτοδιοίκηση Α' και Β' βαθμού, φορείς, διεθνείς 
Οργανισμούς καθώς και οποιαδήποτε άλλη πηγή με την 
υποχρέωση της υπογραφής. 

Αρθρο 5ο 

«Στέγαση» 

Για τη στέγαση του Νομικού προσώπου ο Δήμος της 
Κω θα διαθέσει το χώρο του κτιρίου του πρώην ιταλικού 
ζωοφυλακίου (Χάνι) ή οποιοδήποτε άλλο κατάλληλο 
χώρο μέχρι την ανακαίνιση του. 

Αρθρο 6ο 

«Διοίκηση» 

1. Το Νομικό Πρόσωπο διοικείται από επταμελές (7με- 
λές) Διοικητικό Συμβούλιο σύμφωνα με το αρθρ. 203 του 
π.δ/τος 410/1995 του Δημοτικού και Κοινοτικού Κώδικα 
(ν. 3013/2002), που ορίζεται από το Δημοτικό Συμβού¬ 
λιο και αποτελείται από: α) τον εκάστοτε Δήμαρχο ως 
Πρόεδρο ή έναν Δημοτικό Σύμβουλο που ορίζεται ως 
Πρόεδρος με τον αναπληρωτή του, 
β) τρεις (3) δημοτικούς Συμβούλους με τους αναπλη¬ 
ρωτές τους, 

2. Το Διοικητικό Συμβούλιο εκλέγει ένα από τα μέλη 
τον ως Αντιπρόεδρο. 

3. Η θητεία του διοικητικού Συμβουλίου είναι τετραετής 
και ακολουθεί τη θητεία του δημοτικού Συμβουλίου. 

4. Το Νομικό Πρόσωπο εκπροσωπείται ενώπιον των 
δικαστηρίων και πόσης αρχής από τον Πρόεδρο και όταν 
αυτός απουσιάζει ή κωλύεται, από τον Αντιπρόεδρο. 

Λεπτομερώς η διοίκηση και διαχείριση τον Νομικού 
Προσώπου θα ρυθμιστεί με κανονισμό και θα ψηφιστεί 
από το Δημοτικό Συμβούλιο, όπως διέπεται από τις 
διατάξεις τον ν. 1188/1981. 

Αρθρο7ο 

Το Νομικό Πρόσωπο καταργείται κατά τον τρόπο με 
τον οποίο συστάθηκε, η δε περιουσία του περιέρχεται 
στον Δήμο Κω. 

Αρθρο 8° 

«Ακροτελεύτια διάταξη» 

1) Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Κω, 
ύψους 5.000,00 € για το τρέχον οικονομικό έτος, η οποία 
γράφτηκε στον Κωδικό Αριθμό 00.6715.05 και δαπάνη 
μέχρι 10.000,00 € για καθένα από τα επόμενα έτη σε 
βάρος του ίδιου κωδικού αριθμού, η οποία θα διαμορφώ¬ 
νεται κάθε φορά ανάλογα με τις ανάγκες του νομικού 
προσώπου, σύμφωνα πάντοτε με την υποβολή των από 
τον νόμο προβλεπομένων παραστατικών στοιχείων. 

2) Κάθε άλλη λεπτομέρεια που δεν προβλέπεται από 
την συστατική πράξη, ρυθμίζεται με απόφαση του Δη¬ 
μοτικού Συμβουλίου, ύστερα από αιτιολογημένη πρό¬ 
ταση του διοικητικού Συμβουλίου και στηριζόμενη στα 
προβλεπόμενα από τον νόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κως, 10 Νοεμβρίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

(7) 

Τροποποίηση της υπ’ αριθμ. 11522/8.10.2002 απόφασης 
Ολοκλήρωσης και έναρξης παραγωγικής λειτουργίας 
της επένδυσης της εταιρείας ΥΔΑΤΟΚΑΛΛΙΕΡΓΕΙΕΣ 
ΣΕΡΙΦΟΥ Α.Ε., λόγω μείωσης του ενισχυόμενου προ¬ 
ϋπολογισμού της επένδυσης σύμφωνα με τις διατά¬ 
ξεις του ν.2601/1998. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την υπ’ αριθμ. Α.Π. οικ.19746/Φ.Π.13.1.042/10.11.2006 
απόφαση του Γενικού Γραμματέα της Περιφέρειας 
Νοτίου Αιγαίου, αποφασίζεται, η τροποποίηση της 
υπ’ αριθμ. 11522/Φ.Π.13.1.042/8.10.2002/ΦΕΚ 219/19.11.2002 
απόφασης Ολοκλήρωσης και έναρξης της παραγωγικής 
λειτουργίας της επένδυσης του Γ ενικού Γ ραμματέα της 
Περιφέρειας Νοτίου Αιγαίου, της επένδυσης της Ανω¬ 
νύμου εταιρείας με την επωνυμία «Υδατοκαλλιέργει¬ 
ες Σερίφου» η οποία αναφέρεται στην «Ιδρυση νέας 
μονάδας πάχυνσης θαλασσινών ψαριών σε πλωτούς 
ιχθυοκλωβούς, στο Δήμο Σερίφου της νήσου Σερίφου, 


του Νομού Κυκλάδων», ως προς τις δαπάνες του ενι- 
σχυόμενου προϋπολογισμού της επένδυσης, τα ποσά 
της επιχορήγησης του δημοσίου και της επιδότησης 
επιτοκίου. Συγκεκριμένα: 

Τροποποιήθηκε το συνολικό ενισχυόμενο κόστος της 
επένδυσης στο ποσό των 546.623,95 Ευρώ. 

Το ύψος της ιδίας συμμετοχής για το ενισχυόμενο 
κόστος της επένδυσης, ορίστηκε σε 231.112,60 Ευρώ, 
ποσοστό 42,28% επί του συνολικού ύψους του εγκεκρι¬ 
μένου προϋπολογισμού της ενισχυόμενης επένδυσης. 

Το ύψος του τραπεζικού δανείου για το ενισχυόμενο 
κόστος της επένδυσης ορίστηκε στο ποσό των 96.861,76 
Ευρώ, ποσοστό 17,72% επί του συνολικού ύψους του εγκε¬ 
κριμένου προϋπολογισμού της ενισχυόμενης επένδυσης. 

Το ύψος της δημόσιας επιχορήγησης για το ενισχυόμενο 
κόστος της επένδυσης στο συνολικό ποσό των 218.649,58 
Ευρώ, ποσοστό 40% επί του συνολικού ύψους του εγκεκρι¬ 
μένου προϋπολογισμού της ενισχυόμενης επένδυσης. 

Εγκρίνεται η καταβολή του υπολοίπου της επιχορήγη¬ 
σης, ποσού ύψους 105.600,69 Ευρώ. Το ανωτέρω ποσό 
προκύπτει μετά την παρακράτηση του 4%ο (άρθρο 8, 
παράγραφος 22 του ν.2601/1998). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος Δ/νσης 
ΕΛΕΥΘΕΡΙΟΣ ΚΑΣΤΡΙΣΙΟΣ 

-♦- 

( 8 ) 

Πιστοποίηση έναρξης της παραγωγικής λειτουργίας 
της ξενοδοχειακής μονάδας, με τον διακριτικό τίτλο 
ΜγΙκοηΙαη Απιόαεεαάοΐ', ΑΑ’ κατηγορίας 69 δωματίων 
135 κλινών, στον Πλατύ Γυαλό της Νήσου Μυκόνου, 
της Ανωνύμου εταιρείας ΖΕΥΣ, η οποία χρηματοδο¬ 
τήθηκε για την επένδυση εκσυγχρονισμού της, στο 
πλαίσιο των διατάξεων του ν.2601/1998. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την υπ’ αριθμ. 17191 /Φ.Π. 13.1.146/10.11.2006 απόφαση 
του Γ ενικού Γ ραμματέα της Περιφέρειας Νοτίου Αιγαίου, 
αποφασίζεται, η πιστοποίηση έναρξης της παραγωγικής 
λειτουργίας της ξενοδοχειακής μονάδας της ανωνύμου 
εταιρείας ΖΕΥΣ Α.Ε., με τον διακριτικό τίτλο «ΜγΚοπίαπ 
Απι038δαόθΓ», η οποία αναφέρεται στην επένδυση «Ολο¬ 
κληρωμένης μορφής εκσυγχρονισμού ξενοδοχείου ΑΑ ’ 
κατηγορίας 69 δωματίων 135 κλινών, στον Πλατύ Γ υαλό 
της Νήσου Μυκόνου, του Νομού Κυκλάδων.» 

Ορίσθηκε ημερομηνία πιστοποίησης η 4η Οκτωβρίου 
2006. 

Με την απόφαση αυτή, εγκρίθηκε η καταβολή της 4ης 
δόσης της επιχορήγησης, ήτοι ποσό ύψους 64.168,29 €. 

Η εξέταση και η ομόφωνη απόφαση επί του θέματος 
έγινε κατά την 95η συνεδρίαση της Γνωμοδοτικής Επι¬ 
τροπής του άρθρου 7 του ν.3299/2004 στις 9.10.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος ΔΙ.Σ.Α. 

ΕΛΕΥΘΕΡΙΟΣ ΚΑΣΤΡΙΣΙΟΣ 

